To **A Momentary Lapse Of Reason** είναι το 13ο στούντιο άλμπουμ του βρετανικού ροκ συγκροτήματος Pink Floyd, το οποίο κυκλοφόρησε στις 7 Σεπτεμβρίου 1987 μέσω της "EMI" στην Ευρώπη και της "Columbia" στην Αμερική.

Ιστορία του δίσκου
------------------

Το "*A Momentary Lapse Of Reason*" ηχογραφήθηκε σε διάφορα στούντιο, μεταξύ αυτών το σκάφος του Ντέιβιντ Γκίλμορ με την ονομασία "Astoria", στο οποίο παρέμειναν από το Νοέμβριο του 1986 μέχρι τον Φεβρουάριο του 1987. Μοναδικά βασικά μέλη του σχήματος ήταν ο Γκίλμορ και ο ντράμερ Νικ Μέισον, με πολλές γκεστ συμμετοχές όπως του πρώην κιμπορντίστα των Pink Floyd, Ρίτσαρντ Ράιτ, των ντράμερ Κάρμαιν Άπις και Τζιμ Κέλτνερ, του μπασίστα Τόνι Λεβίν, κ.α.. Λόγω της μεγάλης του αποχής από την μουσική, ο Μέισον ένιωθε ότι δεν μπορούσε να παίξει στον δίσκο, με αποτέλεσμα να ηχογραφήσει αρκετά από τα εφέ του άλμπουμ αλλά τα τύμπανα να μην παιχτούν από τον ίδιο στα περισσότερα κομμάτια. Το μεγαλύτερος μέρος των ηχογραφήσεων για τα πλήκτρα είχαν ήδη πραγματοποιηθεί όταν επέστρεψε ο Ρίτσαρντ Ράιτ στο συγκρότημα, από τους Τζον Κάριν, Μπομπ Έζριν και Μπιλ Πέιν.  

 Μοντάζ φωτογραφιών από την περιοδεία του δίσκου
Τον Φεβρουάριο του 1987, οι ηχογραφήσεις μεταφέρθηκαν στα "Mayfair Studios" του Λονδίνου και τον επόμενο μήνα στα "A&M Studios" του Λος Άντζελες. Ταυτόχρονα, τα μέλη των Pink Floyd είχαν να αντιμετωπίσουν την δικαστική διαμάχη με τον Ρότζερ Γουώτερς για την χρήση του ονόματος του συγκροτήματος, κάτι που έληξε με αίσιο τρόπο για τους ίδιους.  

Αρχικοί τίτλοι του δίσκου ήταν "*Signs of Life*", "*Of Promises Broken*" και "*Delusions of Maturity*" και για πρώτη φορά μετά το 1977, ο Στορμ Θόργκερσον συνεργάστηκε μαζί τους για το εξώφυλλο του άλμπουμ. Παρουσίασε έναν ωκεανό από νοσοκομειακά κρεβάτια σε μία παραλία, επηρεασμένος από έναν στίχο του κομματιού "*Yet Another Movie*". Η φωτογράφηση πραγματοποιήθηκε στην παραλία Σόντον Σαντς του Ντέβον στην Αγγλία. Στο εσώφυλλο του άλμπουμ, υπάρχει μία φωτογραφία των μελών των Pink Floyd, για πρώτη φορά μετά το "*Meddle*" του 1971, με σκοπό να τονιστεί η απουσία του Γουώτερς.  

Ο δίσκος κυκλοφόρησε στις 7 Σεπτεμβρίου 1987 ανεβαίνοντας στο # 3 και στις δύο πλευρές του Ατλαντικού, πίσω από το "*Bad*" του Μάικλ Τζάκσον και το ομώνυμο άλμπουμ των Whitesnake. Ένα μήνα μετά την κυκλοφορία του, βραβεύθηκε ως χρυσό στην Μεγάλη Βρετανία και το Νοέμβριο του 1987 έγινε πλατινένιο στις Ηνωμένες Πολιτείες. Το 2001, βραβεύθηκε ως τετραπλά πλατινένιο.  

Η περιοδεία για την προώθηση του δίσκου ξεκίνησε από την Οττάβα του Καναδά δύο ημέρες μετά την κυκλοφορία του δίσκου και το set list περιελάμβανε σχεδόν ολόκληρο το νέο άλμπουμ. Διήρκεσε για σχεδόν τρία χρόνια, με τους Pink Floyd να ολοκληρώνουν την προώθηση του "*A Momentary Lapse Of Reason*" στο Στίβενεϊτζ της Αγγλίας στις 30 Ιουνίου 1990, έχοντας δώσει 197 συναυλίες.

Ανάλυση τραγουδιών
------------------

Ο δίσκος ξεκινάει με το "*Signs of Life*", ένα εισαγωγικό ορχηστρικό κομμάτι του οποίου ο μοναδικός στίχος αναφέρεται στον πρώην κιθαρίστα του συγκροτήματος, Σιντ Μπάρετ και την παιδική οπτική που είχε για τον κόσμο.  

Το σκάφος "*Astoria*" όπου πραγματοποιήθηκε το βασικό κομμάτι των ηχογραφήσεων
Ακολουθεί to "*Learning to Fly*", το οποίο αναφέρεται στην εκμάθηση της πιλοτικής και την απελευθέρωση που προσφέρει το να πετάς με αεροπλάνο. Ο Ντέιβιντ Γκίλμορ και ο Νικ Μέισον έχουν διπλώματα πιλότου.  

Το "*The Dogs of War*" αποτέλεσε ένα από τα σινγκλ του άλμπουμ και κατά τις ζωντανές εμφανίσεις των Pink Floyd είχε μεγαλύτερη διάρκεια και πιο μακροσκελή εισαγωγή. Οι στίχοι του περιγράφουν την θέληση των πολιτικών να διεξάγουν πολέμους με σκοπό το χρηματικό κέρδος.  

Το "*One Slip*" έχει να κάνει με τον έρωτα και το πώς ένα συγκεκριμένο γεγονός μπορεί να αλλάξει την ζωή ενός ανθρώπου. Το τραγούδι αυτό αποτελεί σύνθεση του Γκίλμορ μαζί με τον Φιλ Μανζαρένα των Roxy Music.  

Ένα άλλο από τα σινγκλ του άλμπουμ, το "*On the Turning Away*", έχει να κάνει με την αποστροφή του κόσμου προς τους αδύναμους πάρα το γεγονός ότι η φτώχεια αποτελεί ένα από τα βασικά προβλήματα του σύγχρονου πολιτισμού.  

Έκτο τραγούδι του άλμπουμ είναι το "*Yet Another Movie*", το οποίο σύμφωνα με τον Γκίλμορ είναι μία από τις πιο σουρεαλιστικές προσπάθειες που έχει κάνει, ενώ και ο ίδιος δεν μπορεί να το κατανοήσει πλήρως. Αποτελεί ενιαίο κομμάτι με το ορχηστρικό "*Round and Around*".  

Το "*A New Machine (Part 1)*" χωρίζεται σε δύο μέρη, ανάμεσα στα οποία υπάρχει το ορχηστρικό "*Terminal Frost*". Το κομμάτι αναφέρεται στην ζωή από την οπτική μιας μηχανής. Στα κομμάτια αυτά χρησιμοποιήθηκε drum machine.  

Το "*A Momentary Lapse Of Reason*" κλείνει με το "*Sorrow*", το οποίο συντέθηκε από τον Γκίλμορ σε διάστημα μίας εβδομάδας. Αποτέλεσε μέρος του set list τους μέχρι και την διάλυση τους το 1995.

Κατάλογος κομματιών
-------------------

1. ***Signs of Life*** (Gilmour, Ezrin) – 4:24  

2. ***Learning to Fly*** (Gilmour, Moore, Ezrin, Carin) – 4:53  

3. ***The Dogs of War*** (Gilmour, Moore) – 6:05  

4. ***One Slip*** (Gilmour, Manzanera) – 5:10  

5. ***On the Turning Away*** (Gilmour, Moore) – 5:42  

6. ***Yet Another Movie" / "Round and Around*** (Gilmour, Leonard / Gilmour) – 7:28  

7. ***A New Machine (Part 1)*** (Gilmour) – 1:46  

8. ***Terminal Frost*** (Gilmour) – 6:17  

9. ***A New Machine (Part 2)*** (Gilmour) – 0:38  

10. ***Sorrow*** (Gilmour) – 8:46

Θέσεις τσαρτ
------------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ***A Momentary Lapse Of Reason*** *(άλμπουμ)*
***Επίσημη κυκλοφορία: 7 Σεπτεμβρίου 1987***

| **Χώρα** | **Θέση** |
| --- | --- |
| **Νέα Ζηλανδία** | **1** |
| **Νορβηγία** | **2** |
| **Γερμανία** | **2** |
| **Ολλανδία** | **2** |
| **Σουηδία** | **3** |
| **Ηνωμένες Πολιτείες** | **3** |
| **Ηνωμένο Βασίλειο** | **3** |
| **Αυστρία** | **3** |
| **Γαλλία** | **4** |
| **Καναδάς** | **5** |

 | ***Learning to Fly*** *(σινγκλ)*
***Επίσημη κυκλοφορία: 14 Σεπτεμβρίου 1987***

| **Χώρα** | **Θέση** |
| --- | --- |
| **Νέα Ζηλανδία** | **10** |
| **Ηνωμένες Πολιτείες** | **70** |
| **Γερμανία** | **71** |

***On the Turning Away*** *(σινγκλ)*
***Επίσημη κυκλοφορία: 14 Δεκεμβρίου 1987***

| **Χώρα** | **Θέση** |
| --- | --- |
| **Νέα Ζηλανδία** | **34** |
| **Ολλανδία** | **47** |
| **Ηνωμένο Βασίλειο** | **55** |

 | ***One Slip*** *(σινγκλ)*
***Επίσημη κυκλοφορία: 13 Ιουνίου 1988***

| **Χώρα** | **Θέση** |
| --- | --- |
| **Ηνωμένο Βασίλειο** | **50** |

 |

Βραβεύσεις
----------

***A Momentary Lapse Of Reason*** *(άλμπουμ)*  

Ηνωμένο Βασίλειο (*BPI Certification*): Χρυσός  

Ηνωμένες Πολιτείες (*RIAA Certification*): 4 φορές πλατινένιος  

Γερμανία (*BVMI Certification*): Χρυσός  

Αυστρία (*IFPI Certification*): Χρυσός  

Ελβετία (*IFPI Certification*): 2 φορές πλατινένιος  

Καναδάς (*CRIA Certification*): 3 φορές πλατινένιος  

Γαλλία (*SNEP Certification*): Πλατινένιος

Μουσικοί
--------

Το "*A Momentary Lapse Of Reason*" ηχογραφήθηκε από τους εξής μουσικούς:  

* **Ντέιβιντ Γκίλμορ** - φωνητικά, κιθάρα
* **Νικ Μέισον** - τύμπανα, κρουστά, φωνητικά

  

Γκεστ συμμετοχές
* **Ρίτσαρντ Ράιτ** - φωνητικά, πλήκτρα
* **Μπομπ Έζριν** - πλήκτρα
* **Τόνι Λεβίν** - μπάσο
* **Τζιμ Κέλτνερ** - τύμπανα
* **Στιβ Φόρμαν** - κρουστά
* **Τζον Κάριν** - πλήκτρα
* **Τομ Σκοτ** - σαξόφωνο
* **Σκοτ Πέιτζ** - σαξόφωνο
* **Καρμάιν Άπις** - τύμπανα
* **Πάτρικ Λέοναρντ** - συνθεσάιζερ
* **Μπιλ Πέιν** - πλήκτρα
* **Μάικλ Λαντό** - κιθάρα
* **Τζον Χέιλγουελ** - σαξόφωνο
* **Νταρλίν Κόλντενχοβεν** - φωνητικά
* **Κάμερν Τουίλι** - φωνητικά
* **Φίλις Σεντ Τζέιμς** - φωνητικά
* **Ντόνι Τζέραρντ** - φωνητικά

Παραπομπές
----------

1. ↑  «Νεοζηλανδικά τσαρτ». Αρχειοθετήθηκε από το πρωτότυπο στις 7 Νοεμβρίου 2012. Ανακτήθηκε στις 17 Αυγούστου 2014.
2. ↑  Νορβηγικά τσαρτ
3. ↑  Γερμανικά τσαρτ
4. ↑  Ολλανδικά τσαρτ
5. ↑  Σουηδικά τσαρτ
6. ↑  Αμερικανικά τσαρτ
7. ↑  Βρετανικά τσαρτ
8. ↑  Αυστριακά τσαρτ
9. ↑  «Γαλλικά τσαρτ». Αρχειοθετήθηκε από το πρωτότυπο στις 7 Μαΐου 2013. Ανακτήθηκε στις 17 Αυγούστου 2014.
10. ↑  «Καναδικά τσαρτ». Αρχειοθετήθηκε από το πρωτότυπο στις 6 Ιανουαρίου 2014. Ανακτήθηκε στις 17 Αυγούστου 2014.
11. ↑  «Νεοζηλανδικά τσαρτ, Learning to Fly». Αρχειοθετήθηκε από το πρωτότυπο στις 24 Ιανουαρίου 2015. Ανακτήθηκε στις 17 Αυγούστου 2014.
12. ↑  Αμερικάνικα τσαρτ, Learning to Fly
13. ↑  Γερμανικά τσαρτ, Learning to Fly
14. ↑  «Νεοζηλανδικά τσαρτ, On the Turning Away». Αρχειοθετήθηκε από το πρωτότυπο στις 24 Ιανουαρίου 2015. Ανακτήθηκε στις 17 Αυγούστου 2014.
15. ↑  Ολλανδικά τσαρτ, On the Turning Away
16. ↑  Βρετανικά τσαρτ, On the Turning Away
17. ↑  Βρετανικά τσαρτ, One Slip
18. ↑  «Βρετανικές βραβεύσεις». Αρχειοθετήθηκε από το πρωτότυπο στις 8 Απριλίου 2015. Ανακτήθηκε στις 17 Αυγούστου 2014.
19. ↑  Αμερικάνικες βραβεύσεις
20. ↑  Γερμανικές βραβεύσεις
21. ↑  Αυστριακές βραβεύσεις
22. ↑  Ελβετικές βραβεύσεις
23. ↑  «Καναδικές βραβεύσεις». Αρχειοθετήθηκε από το πρωτότυπο στις 26 Οκτωβρίου 2012. Ανακτήθηκε στις 17 Αυγούστου 2014.
24. ↑  «Γαλλικές βραβεύσεις». Αρχειοθετήθηκε από το πρωτότυπο στις 21 Ιουνίου 2010. Ανακτήθηκε στις 17 Αυγούστου 2014.

Πηγές
-----

* A Momentary Lapse Of Reason CD booklet, 1987, EMI CDP 7480682
* A Momentary Lapse Of Reason - Pink Floyd | Songs, Reviews, Credits, Awards | AllMusic
* Pink Floyd - A Momentary Lapse Of Reason | Sputnikmusic
* A Momentary Lapse Of Reason Review | Pink Floyd
* Songfacts - List of songs by Pink Floyd

  


|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Pink Floyd |
| --- |
|  |
| 
* Σιντ Μπάρετ
* Ντέιβιντ Γκίλμορ
* Νικ Μέισον
* Ρότζερ Γουώτερς
* Ρίτσαρντ Ράιτ
 |
|  |
| Στούντιο ηχογραφήσεις | 
* *The Piper At The Gates Of Dawn*
* *A Saucerful Of Secrets*
* *Ummagumma*
* *Atom Heart Mother*
* *Meddle*
* *The Dark Side of the Moon*
* *Wish You Were Here*
* *Animals*
* *The Wall*
* *The Final Cut*
* *A Momentary Lapse Of Reason*
* *The Division Bell*
* *The Endless River*
 |
|  |
| Soundtracks | 
* *More*
* *Zabriskie Point*
* *Obscured By Clouds*
 |
|  |
| Ζωντανές ηχογραφήσεις | 
* *Ummagumma*
* *Delicate Sound Of Thunder*
* *Pulse*
* *The Wall Live*
 |
|  |
| Τραγούδια | 
* *Echoes*
* *Money*
* *Time*
* *Wish You Were Here (τραγούδι, Pink Floyd)*
* *Shine On You Crazy Diamond*
* *Have a Cigar*
* *Us and Them*
* *Another Brick in the Wall Part 1, 2, 3*
* *Hey You*
* *Mother*
* *Comfortably Numb*
 |
|  |
| Βίντεο και DVD | 
* *Live at Pompeii*
* *The Wall*
* *Delicate Sound Of Thunder*
* *La Carrera Panamericana*
* *Pulse*
 |

 |